Prawy hromak

Prawy hromak (Asparagus officinalis) je rostlina ze swójby hromakowych rostlinow (Asparagaceae). Wopis Prawy hromak je trajne zelo, kotrež docpěwa wysokosć wot 30 hač do 150 cm. Pjenki su krótke a tołste. Wone někotre wurostki zapušćuja, kotrež so młodźe jako hromaki kałaja. Stołpiki su zwjetša přewisowace a chošćojte. Jich hałuzy su ćeńke a jehłojte a docpěwaja dołhosć wot 10 hač do 25 mm. Łopjena su šupiznojte. Kćěje wot meje hač do julija. Zwonojte kćenja su wisace. Płody su čerwjene jahody, kotrež docpěwaja wulkosć wot hač do 8 mm. Stejnišćo Rosće na pěskowych trawnikach a w kerčinach, na skłoninach na rěčnych brjohach. Preferuje hłubokosahace pódy a miły klimat. Rozšěrjenje Rostlina so hižo z starowěka kultiwuje, hdys a hdys wodźiwja. Wužiwanje Nóžki Žórła Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 184 (němsce) Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. Kubát, K. (Hlavní editor): Klíč ke květeně České republiky. Academia, Praha (2002) Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954) Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920) Eksterne wotkazy